**மைக்கேல் கே. ஹனி** (Michael Honey) (பிறப்பு 1947  ) ஒரு அமெரிக்க வரலாற்றாளர். இவர், குகன்ஹெய்ம் ஃபெலோ மற்றும் அமெரிக்காவின் வாஷிங்டன் டகோமா பல்கலைக்கழகப் மானுடவியல் பேராசிரியர். அப்பல்கலைக்கழகத்தில் ஆப்பிரிக்க-அமெரிக்கர்களின் குடி உரிமைகள் மற்றும் தொழிலாளர் வரலாற்றைக் கற்பித்தார்.

கல்வி
-----

ஹனி, வடக்கு இல்லினாய்ஸ் பல்கலைக்கழகத்தில் முனைவர் பட்டத்தையும (பிஎச்டி), ஹோவர்ட் பல்கலைக்கழகத்தில் முதுகலை (எம்ஏ) பட்டத்தையும் ஓக்லாண்ட் பல்கலைக்கழகத்தில் இளங்கலை (பிஏ) பட்டத்தையும் பெற்றவர்.

தொழில்
------

வாஷிங்டன் பல்கலைக்கழகத்திற்கான தொழிலாளர் ஆய்வுகளுக்கான ஹாரி பிரிட்ஜஸ் தலைவராகவும், தொழிலாளர் மற்றும் தொழிலாள வர்க்க வரலாற்று சங்கத்தின் தலைவராகவும் பணியாற்றினார். 

அமெரிக்க சிவில் உரிமை ஆர்வலர் மார்ட்டின் லூதர் கிங் ஜூனியரின் வரலாறு மற்றும் அமெரிக்காவின் தொழிலாளர் வரலாறு பற்றிய இவரது அறிவார்ந்த ஆராய்ச்சிக்காக மிகவும் பிரபலமானவராக அறியப்படுகிறார். 2011 ஆம் ஆண்டில், அமெரிக்கா மற்றும் கனடாவில் இருந்து கிட்டத்தட்ட 3,000 விண்ணப்பதாரர்களைக் கொண்ட ஒரு துறையில் இருந்து *"இவரது முந்தைய சாதனை மற்றும் விதிவிலக்கான வாக்குறுதியின் அடிப்படையில்"* இவருக்கு குகன்ஹெய்ம் புத்தாய்வு உதவித்தொகை வழங்கப்பட்டது.   இவர் அமெரிக்கக் கவுன்சில் ஆஃப் லெர்ன்டு சொசைட்டீஸ், தேசிய மனிதநேய அறக்கட்டளை, தேசிய மனிதநேய மையம், ராக்ஃபெல்லர் அறக்கட்டளையின் பெல்லாஜியோ ஆராய்ச்சி மற்றும் மாநாட்டு மையம், ஹண்டிங்டன் நூலகம் மற்றும் ஸ்டான்போர்ட் மனிதநேய மையம் ஆகியவற்றிலிருந்து ஆராய்ச்சி மானியங்கள் மற்றும் பெல்லோஷிப்களையும் பெற்றுள்ளார்.

2008 ஆம் ஆண்டில் "கோயிங் டவுன் ஜெரிக்கோ ரோட்; தி மெம்பிஸ் ஸ்டிரைக், மார்டின் லூதர் கிங்'ஸ் லாஸ்ட கேம்ப்பெய்ன்" என்ற இவரது புத்தகம், லிபர்ட்டி லெகசி அறக்கட்டளை விருதை வென்றது. இவ் விருது 1776 முதல் தற்காலம்வரை அமெரிக்காவில் சிவில் உரிமைகளுக்கான போராட்டங்கள் குறித்து ஒரு தொழில்முறை வரலாற்றாசிரியர் எழுதிய சிறந்த புத்தகத்திற்காக ஆண்டுதோறும் வழங்கப்படுகிறது.  இது ராபர்ட் கென்னடியின் நீதி மற்றும் மனித உரிமைகளுக்கான ராபர்ட் எஃப் கென்னடி மையத்தின் 2011 புத்தக விருதையும் பெற்றது. இந்த விருது, ராபர்ட் கென்னடியின்: நீதி, ஒரு ஒழுக்கமான சமுதாயம் அனைத்து இளைஞர்களுக்கும் நியாயமான வாய்ப்பை உறுதி செய்ய வேண்டும் என்கிற அவரது நம்பிக்கை, சுதந்திர ஜனநாயகம் அதிகாரம் மற்றும் வாய்ப்பு வேறுபாடுகளை சரிசெய்ய செயல்பட முடியும் என்ற அவரது நம்பிக்கை." போன்றவற்றை விளக்கும் புத்தகங்களுக்கு ஆண்டுதோறும் வழங்கப்படுகிறது.

இவரது தற்போதைய பணி, ஆர்கன்சாஸைச் சேர்ந்த பெரும் மந்தநிலை கால குத்தகை விவசாயியும் அவரது அரசியல் பாடல்கள் மற்றும் கவிதைகளுக்காக அறியப்பட்டவருமான தெற்கு குத்தகைதாரர் விவசாயிகள் சங்கத்தின் வழக்குரைஞர் ஜான் ஹேண்ட்காக்சின் வாய்மொழி வரலாற்றைப் பற்றியது ஆகும்.

சான்றுகள்
---------

1. ↑  (SNAC) Social Networks and Archival Context (2013). "Honey, Michael". Institute for Advanced Technology in the Humanities / University of Virginia. 10 June 2015 அன்று பார்க்கப்பட்டது.
2. ↑  "Michael Honey". The King Legacy. 2018-07-06 அன்று மூலம் பரணிடப்பட்டது. 2011-04-15 அன்று பார்க்கப்பட்டது.
3. ↑  "Michael K. Honey, Ph.D." University of Washington Tacoma. 2011-04-15 அன்று பார்க்கப்பட்டது.
4. ↑  "Michael K. Honey, Ph.D." University of Washington Tacoma. 2011-04-15 அன்று பார்க்கப்பட்டது."Michael K. Honey, Ph.D." வாஷிங்டன் டகோமா பல்கலைக்கழகம். Retrieved 2011-04-15.
5. ↑  "UWT professor among Guggenheim Fellows". Tacoma News Tribune. 2011-04-09. 2012-09-08 அன்று மூலம் பரணிடப்பட்டது. 2011-04-15 அன்று பார்க்கப்பட்டது.
6. ↑  "UW Tacoma professor earns Guggenheim award". Tacoma Daily Index. 2011-04-13. 2011-08-10 அன்று மூலம் பரணிடப்பட்டது. 2011-04-15 அன்று பார்க்கப்பட்டது.
7. ↑  "Liberty Legacy Foundation Award Winners". Liberty Legacy Foundation Award. 2011-01-07 அன்று மூலம் பரணிடப்பட்டது. 2011-04-15 அன்று பார்க்கப்பட்டது.
8. ↑  Robert F. Kennedy Center for Justice & Human Rights / Robert F. Kennedy Foundation of Europe (2015). "Book Award". 19 June 2015 அன்று மூலம் பரணிடப்பட்டது. 10 June 2015 அன்று பார்க்கப்பட்டது.
9. ↑  "Guggenheim award supports study of Depression-era songwriter". University of Washington Tacoma. 2011-04-13. 2016-02-02 அன்று மூலம் பரணிடப்பட்டது. 2011-04-15 அன்று பார்க்கப்பட்டது.